﻿ Preuzeto sa [www.pravno-informacioni-sistem.rs](http://www.pravno-informacioni-sistem.rs/)

**Redakcijski prečišćen tekst**

Na osnovu člana 39. stav 8. Zakona o policiji („Službeni glasnik RS”, br. 6/16, 24/18 i 87/18),

Vlada donosi

**UREDBU**

**o uniformi, oznakama i opremi policijskih službenika**

"Službeni glasnik RS", br. 34 od 17. maja 2019, 120 od 2. oktobra 2020.

I. UVODNE ODREDBE

Član 1.

Ovom uredbom propisuju se delovi, izgled i nošenje uniforme, oznake na uniformi i druga oprema za policijske službenike Ministarstva unutrašnjih poslova (u dalјem tekstu: Ministarstvo).

Član 2.

Uniforma se izrađuje kao: redovna, interventna i svečana uniforma.

Određenu vrstu uniforme iz stava 1. ovog člana, u skladu sa zakonom i odredbama ove uredbe, zadužuju: policijski službenici u statusu ovlašćenog službenog lica, pripadnici vatrogasno-spasilačkih jedinica, polaznici osnovne policijske obuke, polaznici osnovne obuke za pripadnike vatrogasno-spasilačkih jedinica, studenti Kriminalističko-policijskog univerziteta i pripravnici za policijske službenike u statusu ovlašćenog službenog lica koji policijske poslove obavlјaju u uniformi.

Uniforma za žene je istog izgleda, tehničkih karakteristika i vrste materijala kao i uniforma za muškarce, ali je krojem i oblikom prilagođena njihovom polu.

Član 3.

Policijski službenici u statusu ovlašćenog službenog lica koji policijske poslove obavlјaju u građanskom odelu, pored svečane uniforme, imaju pravo i na građansko odelo koje čini komplet odeće, obuće i dodatne opreme.

Policijski službenici koji obavlјaju upravne poslove, odnosno rade na rešavanju statusnih pitanja građana i izdavanju javnih isprava, imaju pravo na jednobrazne delove građanskog odela (u dalјem tekstu: radno odelo).

Policijski službenici Orkestra policije zadužuju svečano nastupno odelo, koje je krojem i izgledom prilagođeno delovima svečane uniforme.

*Član 4.*

*Brisan je (vidi član 1. Uredbe - 120/2020-5)*

II. DELOVI UNIFORME

**Redovna uniforma**

Član 5.

Redovnu uniformu zadužuju:

1) policijski službenici u sedištu Direkcije policije;

2) policijski službenici policije opšte nadležnosti;

3) policijski službenici saobraćajne policije;

4) policijski službenici granične policije;

5) policijski službenici organizacionih jedinica nadležnih za poslove stalnog dežurstva i intervencije;

6) policijski službenici Žandarmerije;

7) pripadnici vatrogasno-spasilačkih jedinica i

8) pripravnici za policijske službenike u statusu ovlašćenih službenih lica koji policijske poslove obavlјaju u uniformi.

Pored policijskih službenika iz stava 1. ovog člana, u skladu sa aktima Ministarstva, redovnu uniformu zadužuju i:

1) određeni policijski službenici kriminalističke policije;

2) određeni policijski službenici Jedinice za obezbeđenje određenih ličnosti i objekata (u dalјem tekstu: JZO);

3) određeni policijski službenici Sektora za lјudske resurse;

4) određeni policijski službenici Sektora za materijalno-finansijske poslove;

5) određeni policijski službenici Sektora za vanredne situacije i

6) polaznici osnovne policijske obuke, polaznici osnovne obuke za pripadnike vatrogasno-spasilačkih jedinica i studenti Kriminalističko-policijskog univerziteta.

Redovnu uniformu čine osnovni i dodatni delovi.

**Osnovni delovi redovne uniforme**

Član 6.

Osnovni delovi redovne uniforme su: kačket (letnji i zimski); majica kratak rukav; polo majica kratak rukav; košulјa kratak rukav; košulјa dug rukav; jakna; kraća jakna sa podjaknom; duža jakna (vetrovka); pantalone (letnje i zimske); kaiš; čarape; duboke cipele (letnje i zimske); rukavice; kišni mantil; pištalјka sa pletenicom i opasač sa podopasačem i dodacima za nošenje službenog oružja i opreme.

Pored osnovnih delova redovne uniforme iz stava 1. ovog člana, osnovni deo redovne uniforme za pripadnike vatrogasno-spasilačkih jedinica je i polo majica dug rukav.

Osnovni delovi redovne uniforme policijskih službenika Žandarmerije su: kačket; beretka; kapa; potkapa sa otvorima za oči; majica kratak rukav; majica dug rukav; polo majica; aktivni donji veš; duks sa kapulјačom, džemper sa rol kragnom (polu rolka); kišna kabanica; košulјa; pantalone; jakna; kombinezon; rukavice; kaiš; čarape; čizme/čizme do lista; duboke cipele; komplet od vodootpornog materijala i opasač sa podopasačem, futrolama i dodacima.

Osnovni delovi redovne uniforme za rukovodioce i pripadnike operativnog sastava Sektora za vanredne situacije su: kačket; zimska kapa; jakna kraća i duža; pantalone; termo uložak za pantalone; košulјa; polo majica kratak rukav; polo majica dug rukav; majica kratak rukav; džemper sa rol kragnom; radno zaštitni kombinezon; čarape; rukavice; kaiš; duboke cipele; aktivni veš (termo veš); vodootporni dvodelni komplet; opasač sa dodacima i reflektujući prsluk.

**Dodatni delovi redovne uniforme**

Član 7.

Dodatni delovi redovne uniforme su:

1) za policijske službenike u sedištu Direkcije policije, sektora, kao i rukovodioce: šapka, šešir, bluza (sako), mantil sa uloškom, pantalone, suknja, košulјa dug rukav, košulјa kratak rukav, pulover, kravata, čarape i plitke cipele. Navedeni dodatni delovi redovne uniforme krojem i izgledom istovetni su sa delovima svečane uniforme, osim košulјa koje su plave boje;

2) za policijske službenike policije opšte nadležnosti:

(1) koji su angažovani u interventnim patrolama: šlem i zaštitni prsluk;

(2) koji obavlјaju policijske poslove uz korišćenje bicikla: kratke pantalone i biciklističke rukavice;

(3) koji obavlјaju policijske poslove uz korišćenje mopeda: pantalone, motociklističke rukavice i motociklistička kaciga;

(4) koji obavlјaju policijske poslove na vodi: u letnjim uslovima – kratke pantalone, duge pantalone od vodootpornog materijala i neoprenske patike; u zimskim uslovima – kombinezon od vodootpornog materijala, jakna sa uloškom i kragnom od vodootpornog materijala sa ugrađenom kapulјačom i pojasom za spasavanje, rukavice i vodonepropustlјiva duboka cipela (patika) od lakog materijala;

(5) koji obavlјaju policijske poslove u ekstremno hladnim uslovima na planinama: ski jakna, ski pantalone, džemper sa rol kragnom, ski rukavice, kamašna, kapa sa zaštitom za uši i ski čizme;

3) za policijske službenike saobraćajne policije:

(1) pištalјka sa pletenicom, tablica sa natpisom „stop policija”, reflektujući prsluk i reflektujući vodootporni dvodelni komplet;

(2) koji obavlјaju policijske poslove uz korišćenje motocikla: motociklističko dvodelno odelo sa elementima zaštite; motociklističke čizme i motociklističke patike; motociklistička kaciga; potkapa za kacigu (moto potkapa); motociklističke rukavice; motociklistički ranac i tekstilni zaštitni pojas;

(3) koji obavlјaju policijske poslove na planinama u ekstremno hladnim uslovima: ski jakna, ski pantalone, džemper sa rol kragnom, ski rukavice, kamašna, kapa sa zaštitom za uši i ski čizme;

4) za policijske službenike granične policije koji upravlјaju kvadovima: kaciga, motociklističko dvodelno odelo, zaštitne-motociklističke rukavice i potkapa za kacigu (moto potkapa);

5) za policijske službenike Žandarmerije: kratke pantalone i neoprenske patike za ronioce i druge policijske službenike koji poslove obalјaju na vodi; motociklistička jakna (bluza) i motociklističke rukavice za policijske službenike koji upravlјaju motociklima – kvadovima; ski jakna, ski pantalone, džemper sa rol kragnom, ski rukavice, kapa sa zaštitom za uši i ski čizme za policijske službenike koji obavlјaju policijske poslove u zimskim uslovima;

6) za pripadnike vatrogasno-spasilačkih jedinica:

(1) reflektujući prsluk i reflektujući vodootporni komplet;

(2) jakna sa uloškom, pantalone sa i bez uloška, plitke i duboke cipele,

džemper sa rol kragnom i zimska (vunena) kapa;

(3) koji obavlјaju poslove instruktora na kursevima i obukama: radni kombinezon sa termouloškom, opasač sa dodacima i rukavice;

(4) koji obavlјaju poslove održavanja vatrogasno-spasilačkih uređaja, sprava i opreme: zaštitno obeležavajući delovi za određene namene – prsluk i kombinezon sa uloškom.

**Interventna uniforma**

Član 8.

Interventnu uniformu zadužuju:

1) policijski službenici Specijalne antiterorističke jedinice (u dalјem tekstu: SAJ);

2) policijski službenici posebnih jedinica policije: Žandarmerije, Helikopterske jedinice (u dalјem tekstu: HJ), Policijske brigade i Interventne jedinice 92;

3) policijski službenici angažovani u interventnim jedinicama policije (u dalјem tekstu: IJP);

4) policijski službenici granične policije;

5) policijski službenici Policijske ispostave za dežurstvo, intervencije i obezbeđenje u Dežurnoj službi Policijske uprave u Novom Sadu;

6) policijski službenici Centra za policijsku obuku i

7) pripadnici vatrogasno-spasilačkih jedinica.

Pored policijskih službenika iz stava 1. ovog člana, u skladu sa aktima ministarstva, interventnu uniformu zadužuju i određeni:

1) policijski službenici Jedinice za zaštitu (u dalјem tekstu: JZZ) i Jedinice za obezbeđenje određenih ličnosti i objekata (u dalјem tekstu: JZO);

2) policijski službenici kriminalističke policije i

3) polaznici osnovne policijske obuke, polaznici osnovne obuke za pripadnike vatrogasno-spasilačkih jedinica i studenti Kriminalističko-policijskog univerziteta prilikom realizacije terenske obuke.

Interventnu uniformu čine osnovni i dodatni delovi.

**Osnovni delovi interventne uniforme**

Član 9.

Osnovni delovi interventne uniforme policijskih službenika SAJ su: beretka; kačket; šešir sa kamuflažnom mrežom; zimska kapa; podkapa sa prorezom za oči; majica kratka rukav; polo majica; košulјa dug rukav; košulјa kratak rukav; jakna kratka; jakna; duks (bez kapulјače); borbeni prsluk; pantalone letnje; pantalone zimske; kombinezon; kabanica; dvodelni komplet od vodo-nepropusnog materijala; aktivni veš; čarape letnje; čarape zimske – termo; čizme; duboke cipele; kaiš; borbene rukavice; zimske rukavice.

Osnovni delovi interventne uniforme policijskih službenika Žandarmerije su: kačket; beretka; kapa; potkapa sa otvorima za oči; marama; majica kratak rukav; majica dug rukav; polo majica; aktivni donji veš; duks sa kapulјačom, džemper sa rol kragnom (polu rolka); kišna kabanica; košulјa; pantalone; jakna; kombinezon; rukavice; kaiš; čarape; čizme/čizme do lista; duboke cipele; komplet od vodootpornog materijala i opasač sa podopasačem, futrolama i dodacima.

Osnovni delovi interventne uniforme policijskih službenika Helikopterske jedinice su: pantalone; košulјa dug rukav; majica kratak rukav; polo majica kratak rukav; džemper sa rol kragnom; jakna; duboke cipele; čarape; kaiš; kačket; opasač sa futrolom i dodacima od balističkog platna.

Osnovni delovi interventne uniforme policijskih službenika Policijske brigade su: kačket; beretka; pletena kapa; potkapa; potkapa sa otvorima za oči fantomka; majica kratak rukav obična; polo majica kratak rukav; majica kratak rukav sa čičkom za oznake; košulјa; pantalone; jakna sa podjaknom; kombinezon; aktivni donji veš; rukavice; čizme letnje i zimske; duboke cipele (letnje i zimske); čarape; pelerina za kišu.

Osnovni delovi interventne uniforme policijskih službenika Interventne jedinice 92 **i policijskih službenika Policijske ispostave za dežurstvo, intervencije i obezbeđenje u Dežurnoj službi Policijske uprave u Novom Sadu\*** su: kačket; pletena kapa; potkapa, potkapa sa otvorima za oči, majica kratak rukav, jakna sa podjaknom, majica dugi rukav, košulјa dugi rukav, pantalone, džemper sa rol kragnom, čarape, kombinezon, pelerina za kišu, rukavice, pododelo – dvodelno termo (aktivni donji veš), duboke cipele (letnje i zimske), čizme, kaiš, borbene rukavice i taktički prsluk.

Osnovni delovi interventne uniforme policijskih službenika granične policije **\*** su: kačket, pletena kapa, potkapa, majica kratak rukav, polo majica kratak rukav, košulјa dugi rukav, džemper sa rol kragnom, pantalone, kombinezon, pododelo – dvodelno termo (aktivni donji veš), jakna sa podjaknom; pelerina za kišu; čarape; duboke cipele; čizme; rukavice; kaiš i opasač sa podopasačem i pripadajućom opremom.

Osnovni delovi interventne uniforme policijskih službenika angažovanih u interventnim jedinicama policije (IJP) su: kačket, beretka, pletena kapa, potkapa – fantomka, majica kratak rukav, polo majica kratak rukav, košulјa dugi rukav, džemper sa rol kragnom, pantalone, kombinezon, pododelo – dvodelno termo (aktivni donji veš), jakna sa podjaknom (sa mogućnošću nošenja kao samostalni gornji deo odeće); pelerina za kišu; čarape (letnje/zimske); duboke cipele; čizme; rukavice i opasač sa podopasačem i pripadajućim futrolama.

Osnovni delovi interventne uniforme pripadnika vatrogasno-spasilačkih jedinica i polaznika osnovne obuke za pripadnike vatrogasno-spasilačkih jedinica su: zaštitna jakna; zaštitne pantalone; vatrogasni šlem; vatrogasne čizme; vatrogasne rukavice; vatrogasni opasač sa dodacima; marama za zaštitu vrata od plamena i toplote i zaštitna potkapa.

Osnovni delovi interventne uniforme policijskih službenika Jedinice za zaštitu (JZZ) su: kačket; pletena kapa; kapa sa prorezima za oči; jakna; majica kratak rukav; polo majica kratak rukav; dukserica; pantalone; čarape; rukavice; duboke cipele; kaiš; taktički opasač sa pripadajućom opremom i taktička torbica.

Osnovni delovi interventne uniforme policijskih službenika Jedinice za obezbeđenje određenih ličnosti i objekata (JZO) su: duboke cipele (letnje i zimske); pantalone (letnje i zimske); košulјa dug rukav; košulјa kratak rukav; polo majica kratak rukav; jakna; taktički prsluk; termo čarape; dodatak za kišu; kačket; aktivni veš; taktički opasač sa pripadajućom opremom i taktička torbica, a u (u tamno sivoj boji): duboke cipele; čizme; pantalone (letnje i zimske); košulјa dug rukav; polo majica kratak rukav; majica kratak rukav; jakna (letnja i zimska); rukavice; dodatak za kišu; kačket; podkapa sa prorezom za oči; aktivni veš; termo čarape; taktički opasač sa pripadajućom opremom i taktička torbica.

Osnovni delovi interventne uniforme policijskih službenika kriminalističke policije su: kačket, pletena kapa, kapa sa prorezom, majica kratak rukav, polo majica kratak rukav, majica dugi rukav, duks sa rol kragnom, duks sa kapulјačom, podpancirni duks, košulјa kratak rukav, košulјa dugi rukav, pantalone, jakna kratka, jakna duga, pelerina za kišu, komplet od vodonepropustlјivog materijala, čarape, kombinezon, taktičke rukavice, zimske rukavice, termo veš, duboke cipele, čizme, kaiš, taktička torbica i prsluk.

\*Službeni glasnik RS, broj 120/2020

**Dodatni delovi interventne uniforme**

Član 10.

Dodatni delovi interventne uniforme policijskih službenika SAJ su: balistički šlem, maskirna navlaka za šlem, zaštitne naočare, opasač sa futrolom i pripadajućim dodacima (crni i zeleni), balistički prsluk, taktičko-borbeni prsluk, borbeni ranac, nož, futrola za službene lisice, ručna lampa, taktička lampa sa laserom, štitnici za kolena i laktove, kamuflažni komplet za sneg, kratke pantalone i neopranske patike za pripadnike ronilačke grupe, ski jakna, ski pantalone, ski rukavice, ski kapa sa zaštitom za uši, ski naočare i ski čizme.

Dodatni delovi interventne uniforme policijskih službenika Žandarmerije su: šlem, navlaka za šlem, borbeni prsluk, kamuflažni komplet za sneg, opasač sa pripadajućim dodacima, kratke pantalone, duge pantalone od vodootpornog materijala, neopranske patike, kombinezon od vodootpornog materijala, jakna sa uloškom i kragnom od vodootpornog materijala sa ugrađenom kapulјačom i pojasom za spasavanje, poluduboka patika od lakog materijala, ski jakna, ski pantalone, džemper sa rol kragnom, rukavice, ski kapa sa zaštitom za uši, ski čizme, motociklistička jakna (bluza), motociklističke rukavice, zaštitna kaciga, motociklističko dvodelno odelo i potkapa za zaštitnu kacigu.

Dodatni delovi interventne uniforme policijskih službenika Helikopterske jedinice su: letački kombinezon, letačka kožna jakna, letačka jakna, letački prsluk, letačke čizme, letačke patike, letačke rukavice i termo veš.

Dodatni delovi interventne uniforme policijskih službenika Policijske brigade su: za policijske službenike konjičke jedinice prilikom jahanja: jahačke čizme, jahačke cipele sa čepsom, jahačke rukavice, jahačka bluza, jahačke pantalone, pelerina za jahače, zimska jahačka jakna, zimske jahačke pantalone, zimske rukavice, zimske cipele, zimska jahačka kabanica, interventna kaciga za jahanje; za vodiče službenih pasa: radne pantalone, radni prsluk, gumene čizme i radni kombinezon.

Dodatni delovi interventne uniforme policijskih službenika kriminalističke policije su: šlem i navlaka za šlem, nož, opasač, futrola za oružje, futrola za službene lisice, pancir prsluk, taktički prsluk, nosač noćnog uređaja za šlem, aktivne vučije uši povezane sa vezom, zaštitna maska, borbene naočare, upadni vizir četvrte zaštite, upadna balističke ploča – intruder, štitnici za laktove i kolena, taktička lampa sa laserom i ručna lampa.

Dodatni delovi interventne uniforme policijskih službenika su: šlem, navlaka za šlem, kamuflažni komplet za sneg, taktička torbica, ranac, transportna torba i opasač sa pripadajućim dodacima ukoliko ovi dodatni delovi nisu sastavni deo osnovnih delova interventne uniforme.

Dodatni delovi interventne uniforme za specijalističke timove Sektora za vanredne situacije su:

1) za rad i spasavanje na vodi: dvodelno termo odelo (neopren), suvo ronilačko odelo, ronilačka kapulјača, ronilačke čarape, termo pododelo, cipele sa drenažnim đonom, zaštitne termo rukavice, radni kombinezon sa termouloškom, šlem za rad na vodi, vodootporni dvodelni komplet, spasilački prsluk, taktička patika, gumene čizme, gumeni kombinezon i opasač sa dodacima;

2) za spasavanje ugroženih lica iz ruševina: radni kombinezon sa termouloškom, taktičke rukavice, šlem za rad na otvorenom prostoru, nepromočivo dvodelno odelo i zaštitne naočare, polu maska sa filterom, zaštitne čizme i opasač sa dodacima;

3) za vozače motornih sanki: zaštitno odelo za zimske uslove, rukavice, čizme i kaciga;

4) za vozače kvadova: zaštitno odelo za zimske uslove, zaštitno odelo za letnje uslove, rukavice zimske, rukavice letnje, čizme i kaciga;

5) za obavlјanje poslova zaštite od neeksplodiranih ubojnih sredstava: kratka jakna, duga jakna, pantalone, džemper sa rol kragnom, duboka cipela, nepromočivo dvodelno odelo, taktički prsluk, taktičke rukavice i

6) za vršenje uviđaja požara, havarija i akcidenata sa opasnim materijama: jakna, pantalone, košulјa dugi rukav, duboke cipele, šlem, majica kratak rukav.

Dodatni delovi interventne uniforme pripadnika vatrogasno-spasilačkih jedinica za reagovanje na vanrednim događajima na otvorenom prostoru (nisko rastinje, strnji usevi, šumski požari) su: jakna i pantalone, šlem, zaštitne naočare, polu maska sa filterom, zaštitne rukavice i čizme.

Polaznici obuka koje organizuje Ministarstvo, kao i studenti Kriminalističko-policijskog univerziteta, mogu nositi dodatne delove interventne uniforme koji su potrebni za realizaciju nastavnih sadržaja tokom obuke.

**Svečana uniforma**

Član 11.

Svečanu uniformu zadužuju policijski službenici u statusu ovlašćenog službenog lica i pripadnici vatrogasno-spasilačkih jedinica.

Svečanu uniformu iz stava 1. ovog člana zadužuje i određeni broj polaznika osnovne policijske obuke, polaznika osnovne obuke za pripadnike vatrogasno-spasilačkih jedinica i studenata Kriminalističko-policijskog univerziteta kada učestvuju na svečanostima, akademijama ili drugim svečanim prilikama.

Svečanu uniformu čine osnovni i dodatni delovi.

**Osnovni i dodatni delovi svečane uniforme**

Član 12.

Osnovni delovi svečane uniforme su: šapka, šešir, beretka, kravata, bluza, mantil sa uloškom, pantalone, suknja, bela košulјa dugi rukav, bela košulјa kratak rukav, pulover, kaiš, čarape, bele rukavice, plitke cipele, akselbender, ešarpa i šinjel za generala policije.

Osnovni delovi svečane uniforme policijskih službenika SAJ su: šapka, beretka, majica kratak rukav bela, košulјa bela, teget kravata, teget sako, sive pantalone, kaiš, crne čarape, crne cipele, akselbender, ešarpa (svečani kaiš), bele rukavice, i dodatni delovi za oficire: sablјa i paradni nož.

Osnovni delovi svečane uniforme za policijske službenike Žandarmerije su: šapka, navlaka za šapku, beretka, bluza, jakna, majica sa kratkim rukavima, košulјa sa kratkim rukavima, košulјa sa dugim rukavima, kravata, džemper, pulover, pantalone, suknja, kaiš, čarape, plitke cipele, čizme, rukavice, šal, mantil sa uloškom, šinjel, akselbender, ešarpa, pafna i bele rukavice. Za potrebe egzercira može biti modifikovana i dodaju joj se paradni nož i sablјa.

Osnovni delovi svečane uniforme policijskih službenika Helikopterske jedinice (većina delova u „Insignia” plavoj boji) su: šapka, bela košulјa sa kratkim rukavima, bela košulјa sa dugim rukavima, kravata, letnja bluza, letnje pantalone, zimska bluza, zimske pantalone, kaiš, plitke cipele, čarape, mantil sa uloškom, kišni mantil, bele rukavice, a dodatni deo je paradni bodež.

Osnovni delovi svečane uniforme policijskih službenika Policijske brigade isti su kao i delovi svečane uniforme iz stava 1. ovog člana, s tim što joj pripada beretka umesto šapke/šešira, a dodatni delovi za policijske službenike konjičke jedinice su: kaciga za jahanje, jahačke pantalone, čepsovi za jahanje, cipele za jahanje i sablјa.

III. IZGLED UNIFORME

Član 13.

Redovna uniforma izrađuje se u tamno-plavoj (teget) boji, a pojedini delovi te uniforme i u drugoj boji.

Redovna uniforma iz stava 1. ovog člana za policijske službenike Žandarmerije, izrađuje se u digitalnoj šari i krojem i oblikom je istovetna sa delovima interventne uniforme za Žandarmeriju uz određene korekcije u zavisnosti od potreba njenih organizacionih jedinica.

Interventna uniforma izrađuje se u kroju, boji i šarama u zavisnosti od potreba organizacionih jedinica, uz prethodnu saglasnost direktora policije i odobrenje ministra.

Svečana uniforma izrađuje se u tamno plavoj (teget) boji, osim košulјe koja je bele boje, a za određen broj policijskih službenika saobraćajne policije komplet u beloj boji.

Pojedini delovi svečane uniforme specijalne i posebnih jedinica policije mogu se izrađivati i u drugoj boji.

Skice i fotografije delova uniformi koje bliže opisuju njihov izgled, (Prilog 1) odštampane su uz ovu uredbu i čine njen sastavni deo.

Standarde kvaliteta uniforme (tehničke karakteristike i vrste materijala) propisuje ministar.

IV. RADNO I SVEČANO NASTUPNO ODELO

**Radno odelo**

Član 14.

Radno odelo za policijske službenike koji obavlјaju upravne poslove odnosno rade na rešavanju statusnih pitanja građana i izdavanju javnih isprava čine: košulјa dug rukav; košulјa kratak rukav (u beloj boji); pantalone (u teget plavoj boji); suknja (u teget plavoj boji); džemper (u teget plavoj boji); sako (u teget plavoj boji); ešarpa (marama) u indigo plavoj boji sa srebrnom oznakom značke Ministarstva i majica kratak rukav bele boje.

Radno odelo iz stava 1. ovog člana policijski službenici nose u radno vreme.

Skice delova radnog odela nalaze se u prilogu ove uredbe i čine njen sastavni deo.

**Svečano nastupno odelo Orkestra policije**

Član 15.

Svečano nastupno odelo za policijske službenike Orkestra policije u plavoj boji čine: šapka, šešir, kravata, bluza, mantil sa uloškom, pantalone, suknja, bela košulјa dugi rukav, bela košulјa kratak rukav, pulover, kaiš, čarape, bele rukavice, plitke cipele, akselbender i ešarpa.

Svečano nastupno odelo iz stava 1. ovog člana, policijski službenici Orkestra policije nose na svečanostima koje nisu zabavnog karaktera, prilikom svečanih defilea u zimskom periodu i na sahranama sa visokim državnim počastima.

Svečano nastupno odelo za policijske službenike Orkestra policije u beloj boji čine: bela bluza (sako), bele pantalone, bele plitke cipele, bela košulјa dug rukav, bela košulјa kratak rukav, bela majica, bela šapka, kravata, igla za kravatu, akselbender i ešarpa.

Svečano nastupno odelo iz stava 3. ovog člana, policijski službenici Orkestra policije nose na svečanim koncertima, koncertima pop i klasične muzike, svečanim paradama, prilikom intoniranja himne na svečanostima od velikog državnog i kulturnog značaja, priredbama, svečanim smotrama, akademijama, letnjim karnevalima i drugim službenim nastupima.

Na svečanom nastupnom odelu nose se oznake Orkestra policije.

Pravila koja važe za nošenje uniforme propisana ovom uredbom i aktom kojim se uređuje način ponašanja i lični izgled, shodno se primenjuju i na nošenje svečanog nastupnog odela.

V. OZNAKE NA UNIFORMI

Član 16.

Oznake na uniformi su:

1) metalne oznake;

2) vezene/tkane oznake;

3) štampane fluoroscentne oznake.

Boja oznaka na uniformi prilagođava se boji uniforme.

Po pravilu, natpisi na oznakama pišu se ćiriličnim pismom, a izuzetno, zbog potreba organizacionih jedinica i latiničnim pismom.

Izgled metalnih, vezenih/tkanih i štampanih fluoroscentnih oznaka (Prilog 2) odštampan je uz ovu uredbu i čini njen sastavni deo.

Oznake iz stava 1. ovog člana, za pripadnike vatrogasno-spasilačkih jedinica mogu se izrađivati i od silikona (silikonske oznake).

Član 17.

Metalne oznake izrađuju se od metala i u kombinaciji metala i veza/tkanja na materijalu određenih delova uniforme.

Metalne oznake su: značka organizacione jedinice; značka na kapi, kačketu i beretki; značka na reveru; oznaka instruktora; oznaka specijalnosti; pločica sa prezimenom; šnala za ešarpu (pafna); šnala za kravatu i oznaka čina.

Metalne oznake, po pravilu, nose se na svečanoj uniformi.

Član 18.

Vezene oznake izrađuju se tehnikom veza a tkane oznake tehnikom žakar na materijalima određenih delova uniformi i nose se na redovnoj, interventnoj i po potrebi na svečanoj uniformi.

Vezene/tkane oznake su: značka organizacionih jedinica; značka Centra za osnovnu policijsku obuku; značka Nacionalnog trening centra za vanredne situacije; značka Kriminalističko-policijskog univerziteta; zastava Republike Srbije; natpis: „POLICIJA” (ćiriličnim, a po potrebi i latiničkim pismom, na leđima, a po potrebi i na grudima određenih delova redovne uniforme); amblem organizacione jedinice (oznaka pripadnosti); značka na kapi; oznaka krvne grupe; oznaka čina; oznaka polaznika osnovne policijske obuke, polaznika osnovne obuke za pripadnike vatrogasno-spasilačkih jedinica i studenata Kriminalističko-policijskog univerziteta, i prezime sa ili bez ID broja.

Zbog prirode poslova koji organizaciona jedinica obavlјa, amblem organizacione jedinice iz stava 2. ovog člana, može sadržati natpis organizacione jedinice i na engleskom jeziku.

Izuzetno od stave 2. ovog člana, umesto natpisa „POLICIJA” za SAJ i posebne jedinice policije i pojedine organizacione jedinice Ministarstva ili linije rada koje zadužuju i nose interventnu uniformu, mogu se izrađivati vezene/tkane oznake sa nazivom ili skraćenim nazivom te organizacione jedinice.

Član 19.

Štampane fluoroscentne oznake izrađuju se posebnom tehnikom štampe na pojedinim osnovnim i dodatnim delovima redovne i interventne uniforme, koje se čičak trakom postavlјaju na određeni deo uniforme.

Štampana fluoroscentna oznaka je natpis „POLICIJA”, koja se izrađuje ćiriličnim, a po potrebi i latiničnim pismom, na leđima, a po potrebi i na grudima određenih delova redovne uniforme.

Izuzetno od stave 2. ovog člana, za SAJ i posebne jedinice policije i pojedine organizacione jedinice Ministarstva ili linije rada, mogu se izrađivati fluoroscentne oznake sa nazivom ili skraćenim nazivom te organizacione jedinice.

VI. NOŠENјE UNIFORME

Član 20.

Osnovne delove redovne uniforme policijski službenici i pripadnici vatrogasno-spasilačkih jedinica nose prilikom obavlјanja redovnih poslova i zadataka, kao i drugih zakonom utvrđenih poslova koje odredi rukovodilac.

Osnovni delovi redovne uniforme nose se i kombinuju u zavisnosti od vremenskih uslova, s tim da se bela majica kratak rukav uvek nosi ispod košulјe kratak, odnosno dug rukav.

Kada se zadaci izvršavaju u patroli ili grupi, policijski službenici i pripadnici vatrogasno-spasilačkih jedinica, po pravilu nose jednoobrazne delove uniforme, o čemu se stara rukovodilac organizacione jedinice.

Dodatne delove redovne uniforme nose policijski službenici i pripadnici vatrogasno-spasilačkih jedinica prilikom obavlјanja redovnih poslova i zadataka po odluci rukovodioca organizacione jedinice.

Dodatne delove redovne uniforme policijski službenici u sedištu Direkcije policije, sektora kao i rukovodioci nose prilikom obavlјanja redovnih poslova i zadataka.

Polaznici osnovne policijske obuke, osnovne i dodatne delove redovne uniforme nose tokom trajanja osnovne policijske obuke i prilikom realizacije praktične obuke.

Polaznici osnovne obuke za pripadnike vatrogasno-spasilačkih jedinica, osnovne i dodatne delove redovne uniforme nose tokom trajanja osnovne obuke za pripadnike vatrogasno-spasilačkih jedinica i u vatrogasno-spasilačkim jedinicama prilikom realizacije praktične obuke.

Studenti prve i druge godine osnovnih studija Kriminalističko-policijskog univerziteta nose redovnu uniformu tokom svih aktivnosti koje organizuje Univerzitet. Studenti treće i četvrte godine osnovnih studija redovnu uniformu nose u skladu sa opštim aktom Univerziteta. Prilikom obavlјanja određenih aktivnosti studenata dozvolјen je drugačiji način nošenja uniforme o čemu odlučuje rektor Kriminalističko-policijskog univerziteta ili lice koje on za to ovlasti.

Član 21.

Interventnu uniformu policijski službenici i pripadnici vatrogasno-spasilačkih jedinica nose prilikom izvršavanja posebnih bezbednosnih zadataka, a naročito: potraga i hapšenja učinilaca težih krivičnih dela, pregleda i pretresanja prevoznih sredstava, granične kontrole, obezbeđenja državne granice i prilikom sprovođenja kompenzatornih mera i mobilnih kontrola, sprečavanja narušavanja i uspostavlјanja javnog reda i mira narušenog u većem obimu, izvršavanja zadataka interventnih jedinica policije (IJP), obrade lica mesta krivičnih dela, učešća u vršenju uviđaja i drugih predistražnih i istražnih radnji na terenu, pregovaranja u kriznim situacijama, prilikom intervenisanja na vanrednim događajima, prilikom obavlјanja poslova preventivne zaštite, izvođenja stručne obuke i taktičkih vežbi i u drugim slučajevima kada odredi rukovodilac organizacione jedinice ili za policijske službenike angažovane u IJP komandant IJP.

Način nošenja interventne uniforme određuje rukovodilac organizacione jedinice ili za policijske službenike angažovane u IJP komandant IJP, ako ovom uredbom nije drukčije određeno.

Prilikom izvođenja obuke nose se delovi interventne uniforme koji odgovaraju vrsti i cilјevima obuke, a po odluci rukovodioca nadležnog za izvođenje obuke.

Interventnu uniformu, po nalogu rukovodioca, nose policijski službenici JZZ prilikom obavlјanja određenih poslova sprovođenja Programa zaštite učesnika u krivičnom postupku i primene hitnih mera predviđenih zakonom.

Određene osnovne delove interventne uniforme u crnoj boji nose policijski službenici JZO, koji obavlјaju poslove pratioca, vozača, prethodnice i prilikom organizovanja kontra-diverzionih pregleda.

Određene osnovne i dodatne delove interventne uniforme nose policijski službenici granične policije koji obavlјaju poslove suzbijanja prekograničnog kriminala i kriminalističko-obaveštajne poslove, kada se neposredno na terenu angažuju za obavlјanje poslova iz stava 1. ovog člana.

Dodatni deo interventne uniforme – kamuflažni komplet za sneg nose policijski službenici SAJ i Žandarmerije za aktivnosti u ruralnim i urbanim sredinama i po ukazanoj potrebi policijski službenici granične policije koji obavlјaju poslove i zadatke na obezbeđenju državne granice ili sprovode kompenzatorne mere i mobilne kontrole.

Dodatne delove interventne uniforme pripadnici vatrogasno-spasilačkih jedinica nose prilikom reagovanja na vanrednim događajima na otvorenom prostoru (nisko rastinje, strnji usevi, šumski požari).

Polaznici osnovne policijske obuke, interventnu uniformu nose prilikom realizacije terenske obuke i po odluci načelnika Centra za policijsku obuku, a polaznici osnovne obuke za pripadnike vatrogasno-spasilačkih jedinica, interventnu uniformu nose prilikom realizacije modularne nastave i praktične obuke.

Studenti osnovnih studija Kriminalističko-policijskog univerziteta nose interventnu uniformu tokom realizacije posebnih oblika nastave u terenskim uslovima, izvođenja drugih vidova stručne obuke, taktičkih vežbi i u drugim slučajevima kada odredi rektor Kriminalističko-policijskog univerziteta ili lice koje on za to ovlasti. Prilikom izvođenja stručne obuke i taktičkih vežbi studenata dozvolјen je drugačiji način nošenja uniforme o čemu odlučuje rektor Kriminalističko-policijskog univerziteta ili lice koje on za to ovlasti.

Član 22.

Svečana uniforma nosi se na svečanostima, prijemima, paradama, akademijama, svečanim dočecima i ispraćajima i u drugim svečanim prilikama.

Prilikom motorizovane svečane pratnje i obezbeđivanja određenih ličnosti, motociklisti nose svečanu uniformu uz kombinovanje sa dodatnim delovima redovne uniforme za motocikliste.

Član 23.

Policijski službenik, koji se upućuje na rad u inostranstvo, nosi uniformu u slučajevima kada je to predviđeno međunarodnim sporazumom.

Redovnu, interventnu i svečanu uniformu policijski službenik iz stava 1. ovog člana može nositi u inostranstvu i na osnovu prethodne pisane saglasnosti nadležnih organa zemlјe u koju se policijski službenik upućuje.

Prilikom prijema u diplomatsko-konzularnom predstavništvu Republike Srbije policijski službenik iz stava 1. ovog člana nosi svečanu uniformu.

Član 24.

Uniforma mora biti uredna i čista.

Zabranjeno je prekrajanje i menjanje oblika delova uniforme, kombinovano nošenje uniforme i građanskog odela (osim po nalogu nadležnog rukovodioca za potrebe operativnog rada), kao i nošenje neformacijske uniforme i opreme i drugih oznaka osim propisanih ovom uredbom.

Činovi na redovnoj i svečanoj uniformi nose se na ramenom delu uniforme, a na interventnoj uniformi na grudima.

Amblem organizacione jedinice (oznaka pripadnosti) nosi se na desnoj ruci, a zastava Republike Srbije na levoj ruci.

Kačket i šapka nose se na takav način da obod suncobrana bude u visini obrva, tako da značka na njoj bude vidlјiva.

Beretka se nosi na takav način da značka na njoj bude u visini sredine levog oka a u Žandarmeriji u visini sredine desnog oka.

Pletena kapa se nosi na takav način da značka na njoj bude na sredini čela. Odluku o nošenju pletene kape donosi rukovodilac organizacione jedinice ili za policijske službenike angažovane u IJP – komandant IJP.

Član 25.

Policijskom službeniku nije dozvolјeno nošenje uniforme ili delova uniforme sa oznakama kada je učesnik javnog okuplјanja (osim onih koji se organizuju u skladu sa odredbama o štrajku), za vreme udalјenja sa rada, za vreme korišćenja godišnjeg odmora ili za vreme privremene sprečenosti za rad.

Prilikom trajnog premeštaja policijskog službenika u statusu ovlašćenog službenog lica koji policijske poslove obavlјa u uniformi na radno mesto koje ne zahteva nošenje uniforme, policijski službenik razdužuje uniformu, oznake i dodatnu opremu, osim svečane uniforme.

Uniforma, oznake i dodatna oprema razdužuju se i prilikom prestanka radnog odnosa.

Nošenje uniforme u drugačije svrhe od utvrđenih zakonom i ovom uredbom smatra se povredom službene dužnosti i podleže disciplinskoj odgovornosti.

VII. PRELAZNE I ZAVRŠNE ODREDBE

Član 26.

Do obezbeđivanja, odnosno davanja na upotrebu uniformi, oznaka i opreme koji su izrađeni u skladu sa odredbama ove uredbe, policijski službenici i pripadnici vatrogasno-spasilačkih jedinica dužni su da nose uniforme, oznake i opremu obezbeđenu, odnosno datu na upotrebu i izrađenu saglasno propisima koji su važili do dana stupanja na snagu ove uredbe.

Član 27.

Nabavka i zanavlјanje uniforme, oznaka i opreme propisane ovom uredbom, sprovodi se u skladu sa kadrovskim planom i propisima kojima se uređuju postupci nabavke.

Zamena oštećenih delova uniforme, oznaka i opreme sprovodi se na osnovu izveštaja rukovodioca organizacione jedinice.

Član 28.

Danom stupanja na snagu ove uredbe prestaje da važi Uredba o uniformi, oznakama i opremi policijskih službenika („Službeni glasnik RS”, br. 27/17 i 60/17).

Član 29.

Ova uredba stupa na snagu osmog dana od dana objavlјivanja u „Službenom glasniku Republike Srbije”.

05 broj 110-4885/2019

U Beogradu, 16. maja 2019. godine

**Vlada**

Predsednik,

**Ana Brnabić,** s.r.

Prilozi

*NAPOMENA IZDAVAČA:*

*Uredbom o izmenama i dopuni Uredbe o uniformi, oznakama i opremi policijskih službenika („Službeni glasnik RS”, broj 120/2020) u Prilogu 1 obrisani su delovi „Osnovni delovi interventne uniforme policijskih službenika u tamno sivoj boji” i „Osnovni delovi interventne uniforme policijskih službenika u crnoj boji” (vidi član 3. Uredbe - 120/2020-5).*

[Prilog 1 - Redovna uniforma](http://www.pravno-informacioni-sistem.rs/SlGlasnikPortal/prilozi/1.html&doctype=reg&x-filename=true&regactid=431011)

[Prilog 2 - Metalne oznake](http://www.pravno-informacioni-sistem.rs/SlGlasnikPortal/prilozi/2.html&doctype=reg&x-filename=true&regactid=431011)